**Tööõiguse komisjoni istungi protokoll**

18. veebruar 2016. a nr 1

Tallinn

Istungit juhatas komisjoni esimees Triinu Hiob.

Istungist võtsid osa komisjoni liikmed Triinu Hiob, Rando Maisvee, Katrin Sarap, Kristi Sild, Ljudmila Tamar, Senny Pello ja Anne Värvimann.

Istungilt puudusid etteteatamisega Karina Paatsi ja Indrek Ergma.

Protokollis Anne Värvimann.

Istung algas kell 9.30

Istung lõppes kell 11.30

**Päevakord:**

1. Uue tööõiguse komisjoni esimehe osas ettepanekute tegemine.
2. Arutelu komisjoni poolt kvartaalsete aruannete esitamise otstarbekuse üle Advokatuurile.
3. Tervise- ja tööministri 07.09.2015. a määruse nr 39 „Töövõime hindamise taotlusele kantavate andmete loetelu, töövõime hindamise tingimused ja töövõimet välistavate seisundite loetelu“ arutelu.
4. Eestisse lähetatud töötajate töötingimuste seaduse, täitemenetluse seadustiku ja töölepingu seaduse muutmise seaduse arutelu.

**Otsused:**

1. Tööõiguse komisjoni esimees Triinu Hiob avaldas soovi taanduda esimene kohalt, kuid soovib jätkata tööd komisjoni liikmena. Komisjoni liikmetelt küsiti, kas keegi soovib seada üles enda kandidatuuri uueks esimeheks. Keegi enda kandidatuuri üles ei seadnud. Komisjoni liige Rando Maisvee tegi ettepaneku valida uueks komisjoni esimeheks Anne Värvimann.

Kohalolijad toetasid Anne Värvimanni kandidatuuri, kuid otsustati konsulteerida enne esimehe nimetamise osas juhatusele ettepaneku tegemist ka istungilt puudunud komisjoni liikmetega e-posti teel ja uurida, kas keegi soovib seada üles enda kandidatuuri komisjoni uueks esimeheks või toetab komisjon ühehäälselt Anne Värvimanni kandidatuuri.

1. Komisjon ei pea otstarbekaks esitada Advokatuurile tegevusaruannet igas kvartalis, kuivõrd sõltuvalt komisjoni töömahust võib kvartalis toimuda vaid üks komisjoni istung. Otsustati teha Advokatuurile ettepanek, et komisjoni aruandeid on otstarbekas esitada maksimaalselt kaks korda aastas.
2. Arutada järgneval komisjoni istungil täiendavalt Tervise- ja tööministri 07.09.2015. a määruse nr 39 edaspidise mõju üle töötaja töövõime hindamisele.
3. Jätkata Eestisse lähetatud töötajate töötingimuste seaduse, täitemenetluse seadustiku ja töölepingu seaduse muutmise seaduse arutelu komisjoni liikmete vahel e-posti teel.
4. Komisjoni esimees saadab järelpärimise SoM-ile saamaks tagasisidet ITVS-i eelnõu menetlemise osas.

Triinu Hiob Anne Värvimann

istungi juhataja protokollija